คมนาคมพร้อมประสานดูแลความปลอดภัยช่วงม็อบ
&#8220;โสภณ&#8221;พร้อมประสานทหาร-ตำรวจ ช่วยหน่วยงานสังกัดคมนาคมดูแลความปลอดภัย
11 มี.ค. 2553

“โสภณ”พร้อมประสานทหาร-ตำรวจ ช่วยหน่วยงานสังกัดคมนาคมดูแลความปลอดภัย
นายโสภณ ซารัมย์ รมว.คมนาคม เปิดเผยว่า  ได้เตรียมความพร้อมและมาตรการรองรับการชุมนุมของกลุ่มม๊อบเสื้อแดง หากหน่วยงานใดที่ไม่มีการประสานเจ้าหน้าที่ทหารและเจ้าหน้าที่ตำรวจเข้าไปดูแลความปลอดภัย ตนก็จะเร่งจัดการให้ เพราะไม่ต้องการให้เกิดเหตุการณ์รุนแรงซ้ำรอยในอดีต 
ทั้งนี้ ทางบกได้ให้องค์การขนส่งมวลชนกรุงเทพ (ขสมก. ) และบริษัท ขนส่ง (บขส. ) เตรียมรถรองรับประชาชนเพิ่มเติมหากด้วย เพราะเกรงว่ารถแท็กซี่จะหยุดให้บริการ และให้หลักเลี่ยงเส้นทางที่มีการชุมนุม ส่วนทางน้ำนั้น กรมเจ้าท่ารายงานว่าได้ประสานงานกับกองทัพเรือและตำรวจน้ำตรวจสอบดูแลการเข้า-ออกท่าเรือแต่ละจุด พร้อมทั้งประกาศเขตควบคุมการเดินเรือตั้งแต่ ปากคลองบางกอกน้อย และประกาศเขตพระราชฐานบริเวณ ฝั่งท่าเรือโรงพยาบาลศิริราชด้วย